Дмитрий Константинович күп йылдар дауамында вирусология буйынса киң ғилми-координацион эш алып бара. Вирус тәбиғәтле йоғошло ауырыуҙарҙы ҡуҙғытыусылар экологияһы үҙәге етәксеһе булараҡ, йыл һайын «Арбовирустар һәм арбовирус инфекциялары» проблемаһы буйынса вирусологтарҙың, эпидемиологтарҙың, йоғошло ауырыуҙар буйынса белгестәрҙең экспедицияларын, төбәк кәңәшмәләрен һәм семинарҙарын үткәрә. «Арбовируз», «Вируслы гепатит» һәм «Вирусологияның 100 йыллығы» халыҡ-ара симпозиумдарының ойоштороусыһы һәм рәйесе була.